Source: http://forum-haksesuk.blogspot.com/2006/09/tribunal-internasional-odamatan.html
Timestamp: 2017-12-17 02:23:13+00:00
Document Index: 98578225

Matched Legal Cases: ['artigo 147', 'artigo 11', 'artigo 5', 'artigo 21', 'artigo 9', 'artigo 17', 'artigo 5']

Tribunal Internasional Odamatan Nakloke hela
Krise politika nebe maka mosu iha Timor LoroSae (Leste) nebe viola ba «principios Diritos dos Homem», neduni Sekjen ONU Kofi Anan hili komisaun ida ba halo investigasaun nebe lider Komisaun maka Sergio Pinheiro,nebe integra iha Komisaun ne peritus internacionais nebe iha esperiencia iha investigasaun ba kasu iha Eis-Yugoslavia nian no Ruanda. Komisaun ninia kompetencia hodi investiga no produz relatoriu hatou ba Sekjen ONU/ PBB Kofi Anan,Komisaun Dirietos Humanos (Lusa,04/08). Komisaun investiga konaba akontecimentos sira:
1. Iha loron 28 fulan Abril,iha ka la iha Masakre kontra Manifestantes sira, ka iha ka la iha Tanjung Priok Ala Timor Leste (htt://forum-haksesuk.blogspot.com). Mari Alkatiri bolu F-FDTL ba atua hodi tiru manifestantes sira. Hare husi Konstituisaun Eis-PM Mari Alkatiri «Viola Constituição RDTL», tamba : a) Atuasaun F-FDTL nian tuir konstituisaun iha situasaun «Emergência» maibe ho autorizasaun husi Prezidente Republika nudar «Komandante Supremo» F-FDTL nian (artigoº 74). Maibe PM Mari Alkatiri desautoriza PR hodi autoriza F-FDTL ba tiru manifestantes sira. Ironia nia maka ne,eis-PM Mari Alkatiri fo autorizasaun ba F-FDTL ba tiru manifestantes sira ne la liu husi surat ka mandato ruma escrita ka tertulis. b) husi atuasaun nebe maka eis-PM nian ne,provoka eis-Komandante Policia Militar (PM) Major Alfredo Reinado ho Majores Alves Tara i Marcos Tilman halo protesto tamba F-FDTL tiru manifestantes sira iha Taci Tolu no Rai Kotu. Tuir testumnya nebe Komisaun Independente liu husi depoimento ho sira be hela iha Rai Kotu, cita naran samaran Teresa Azambuja (TA): (…)« Ami hela iha Rai Kotu, fatin nebe maka F-FDTL Petisaun nian nia hela fatin ka sira nia base iha krise ne, iha loron 28 Fulan Abril,ami hela fatin nebe maka sai hanesan alvo ba atake F-FDTL nian. (idem) dehan TA, hare tiru mate barak iha ami nia oin,sira tiru tuir ba foho, manifestantes barak halai sae ba Gruta tiru tuir mate barak (cita depoimento husi testumunya TA)». Tuir Porta voz F-FDTL Petisaun nian,Gastao Salsinha katak “iha loron ne mate besik 60 (lusa,01/04). Tuir semanario Expresso ninia reportagem cita testamunya iha Dili dehan katak Masakre nebe maka F-FDTL halo hasoru manifestante sira mate emar nain 60 (in Expresso,17/06). Tuir versaun Governo RDTL katak “Mate nain 5 deit,kanek maka 35 (lusa,01/04). Tuir Komandante Lere Anan Timor dehan ba STL katak “F-FDTL gasta kartus musun 500 ho resin no granadas 3 (STL,16/04). Iha autores moral no material ba atuasaun F-FDTL nian iha loron 28/04 maka nebe? Iha ona pista ba komisaun Internasional hodi halao investigasaun!
2. Fahe Kilat ba Civil hodi pratika masakres hanesan «Oho no sunu Moris Familia Eis-Ministro do Interior Rogerio Lobato nian».
Tuir informasaun nebe maka Komisaun independente hetan katak iha kilat barak maka fahe ba distrito sira hotu liliu ba militante Fretilin,haknauk ba Komandante PNTL,Paulo Martins ninia karta ba Eis-PM Mari Alkatiri iha fulan Março laran alerta ba civil sira iha kilat hotu. Kilat balun hatama husi Indonesia liu husi Kolonel Mustapha,(in Expresso,17/06). Tuir informasaun nebe maka hetan husi elementos PNTL husi UIR (Unidade de Intervenção Rápida) nebe hatou depoimento nebe lakohi dehan naran katak (…) Sira akompanya Bader Alkatiri hodi ba simu kilat husi Kupang hodi hatama ba Timor LoroSae ,kilat ne barak liu maka AK33,nebe hatama husi Aceh, kilat sira maka fahe ba grupo Lima Lima (Maliana) no Labadain (Ermera). Visita nebe maka Prezidente Xanana Gusmao halo ba Indonesia ba surumutuk ho Prezidente Indonesia,Susilo Bambang Yudiyono hodi husu koloborasaun Indonesia atu fo dados konaba Kolonel nebe (suspeitu) iha trafiko kilat hatama ba Timor LoroSae (Leste) ne.
Tuir informasaun katak Iha kilat kontentor tolu (3) maka fahe, ida ba entrega ba grupo Railos,ida ba iha Aileu no ida fali ba fahe iha Metinaro nian.
3. Masakre kontra PNTL iha loron 25/05. Ataka F-FDTL ba kuartel PNTL nian,ninia konsekuensia mate Policia 10 no kanek 30,inkluindo Staff internacionais 3. Iha reporter fotografias internacionais sira hotu regista ka hasae Policias nain sanulu nebe mate iha kueartek Jeral iha Dili, mate ho liman mamuk tamba sira kesi hena mutin hodi ba rende,sira liman mamuk maka F-FDTL tiru, Policia ONU ka PBB nian maka ba foti sira nebe mate no kanek. Ema mate ne krimi,neduni incidente ka Masakre ida ne mos sai hanesan akontecimentu nebe maka buka apura ninia responsabilidade kriminal. Atuasaun F-FDTL nian ne mos iha ninia ligasaun direkta ho decisaun politika nebe Eis-PM Mari Alkatiri nian. Tuir Komandante PNTL,Paulo Martins dehan ba Jornal Pública (edisaun,29/ 05) katak: (…) “Pois, mas como a função confiada à polícia foi entregue às F-FDTL…No dia 23 à tarde, as F-FDTL tomaram conta da cidade. Se a Polícia está na cidade e é alvejada (pelos soldados) como é que podemos garantir a segurança?(Público, 29/05)“. Tuir Ukun Fuan Inan ka Konstituisaun defeni katak «Policia maka iha knar hodi garante ba seguransa interna (artigo 147º)».Haknauk reportagem Semanario Expresso entrevista ho komandante Operacional PNTL,Ismail Babo,dehan katak (...) Atu atua hasoru manfestantes sira, PNTL husu reforsu husi distrito sira,iha biban neba iha Policia besik 500,maibe ordem nebe maka simu husi Ministerio do Interior (MI) haruka deit 80 ba fo seguransa iha Palacio (in Expresso,17/06). Iha ne lian litik maka ne:Tansa maka la haruka 200 ka 500 Policias?Se haruka Policias barak bele kontrola situasaun no evita sunu kareta no provoka danos sira seluk.Iha ne iha interpretasaun maka ne,oinsa maka justifika ba atuasaun F-FDTL nian tamba PNTL la iha kapacidade hodi intervem.
Tuir depoimento Major Afredo Reinado nian mos konfirma ba intensaun Eis-PM Mari Alkatiri (...) iha loron 28/04,nudar komandante Policia Militar nia maka akompanya eis-Ministro da Defesa,Roque Rodrigues i Cefe Estado Maior F-FDTL,Lere Anan Timor ba hasoru Eis-PM Mari Alkatiri. Mari Alkatiri husu atuasaun F-FDTL nian atua kontra manifestantes sira (Lusa,02/05). Diceisaun politika Eis-PM Mari Alkatiri nian ne «Ilegal» tamba hare husi «Constituição»,la konsulta ba Komandante Supremo F-FDTL maka Prezidente Xanana Gumsão,husi sorin ida. Husi sorin seluk,atuasaun F-FDTL ne provoka mate husi civil barak.
4.EMA,iha grupos hanesan Railos, Labadain,Lima Liam no sst (http://forum-haksesuk.blogspot.com).
Harii EMA ho obejektivo saida? Ne kontra «principio estado de direito», kontra principius direito internacionais sira nebe maka adopta iha sistema Justiça RDTL nian. Objektivo i intensaun ne kontra Paz,humanidade i estabilidade. No kontra rasik Ukun Fuan Inana RDTL nian no principius internacionais nebe maka hatama iha sistema judicial Timor LoroSae nian.
Husi relatoriu nebe Komisaun independente halo ne,hafoin hatou ba Kofi Anan hodi ba apresenta ba Conselho Segurança (CS). Autores moral i material sira tenke ba hatan iha Tribunal. Tribunal iha ne bele Tribunal Nasional i TPI/ICC (Tribunal Penal Internacional/International Criminal Court).
TPI tamba Timor Leste ratifika «Estatuto Roma (ER)» nebe hodi harii TPI/ICC. Nebe tuir Ukun Inan ka Konstituisaun iha artigoº 9 dehan katak (…) «Recepção do direito internacional», katak sistema juridika TL nian simu «principios direito internacional geral». Normas konaba konvensoes internacionais,tratado no akordos internacionais sira hotu vigora iha ordem juridika interna. Nebe tuir artigo 11º Estatuto Roma (ER) nian,TPI/ICC iha kompetencia hodi julga krimes sira nebe maka Estado ka individiduos komete,TPI/ICC halao knar ida ne ba sira (Estado)nebe hola parte no simu ER (Sistema Juridika Nasional) no Estado Nasional ratifika. Iha akontecimentus hat (4) nebe maka temi iha leten ne, iha ka la iha krimes sira nebe maka TPI/ICC iha kompetencia hodi julga?Iha artigo 5º ER nian konaba «Competência do Tribunal»,iha knar hodi ba tesi ka julga krimes sira nebe maka afekta ba Komunidade Internasional (KI), iha ER ne TPI/ICC iha kompetencia hodi ba tesi ka julga krimes sira hanesan: Krime Genocidio, K. Hasoru Emar Moris nia knar hodi moris (Crimes Contra a Humanidade),K.Funu Nian,K.halo «agressão». Tuir artigo 21º TPI aplika«Tratados,principios no normas internacionais sira nebe maka iha (Compativel) ho ER», nebe iha Konstituisaun ka Ukun Fuan Inan RDTL nian mos hakerek konaba ida ne iha artigo 9º. Parlamento Nasional (PN) Timor LoroSae ratifika TPI/ICC ho voto favor 70 no 1 abstain. Iha deklarasaun iha biban neba, Prezidente PN (Parlamento Nasional),Francisco Guterres (Lu´olo) nune: (…) “Não queremos ver repetidas noutros países pequenos as mesmas formas de opressão e tirania de que nós próprios fomos alvo. Para esse fim,o TPI/ICC é especialmente útil (Lusa,12/08/2002)”. Lu´olo kala la imagina katak liu tinan hat (4) krimes sira ne rasik repete fali iha Timor LoroSae,neduni ratifika TPI/ICC mos diak ida, aktos kriminais sira tenke julga. Tuir José Manuel Pureza i Mónica Rafael husi NEP/CES-FEUC (Núcleo Estudos da Paz/Centro Estudos Sociais-Faculdade Economia da Universidade de Coimbra ) hakerek iha Diário de Noticias (DN) nune: (…) É tempo de tornar claro que a marginalização dos Direitos Humanos nas agendas de reconstrução promove mais exlusão e mais violência. Sendo um insulto ás vitimas e ao seu sofrimento, a impunidade legitima novos crimes, crie deivisões pessoais e sociais, dificulta a recuperação económica (in DN,20/09/2004). Iha aktos sira hanesan klasifika ona iha leten ne: Akontecimentu iha loron 28 fulan Abril; Fahe Kilat ba emar Civil no oho mate no sunu moris emar civil iha uma laran; Masakre ba Policia nain 10 Mate no 30 kanek iha loron 25 fulan Maio; Harii EMA. Hahalok sira ne klasifika hanesan hasoru emar moris ka krimie «Contra a humanidade»,tamba objektivo klaro halo preseguisaun ba oposisaun interna,oho emar moris (Masakres iha 28/4,25/05,sunu moris familia ida ho emar nain lima ) ne krimis. Hare husi ninia dimensaun ne afekta ba humanidade?Sim, tamba nudar moris iha knar hodi moris hakmatek no iha damen nia laran,la iha emar moris ida ba hasae emar moris seluk nia moris «Vida».
Kasu ne sei liu husi etapa rua (2):
Dala uluk: Tribunal TL husik halo serbisu
TPI/ICC sai hanesan komplementar ba jurisdisaun penal nasional.Tuir artigo 17º TPI/ICC nian defini katak (…) TPI/ICC so bele halo inquerito waihira sistema nasional Estado membro ne la hatudu kapacidade,vontade no efektiva iha investigasaun hodi lori kasu kriminal sira ne ba oin. TPI/ICC fo hanesan biban ba Tribunal Nasional TL halo serbisu ,tamba TPI/ICC hanesan komplentar ba processo penal, sai hanesan rekursus ikus liu. Neduni Ministerio Público (MP) i Tribunal Nasional (TN) fo biban hodi halo investigasaun kriminal ba processo ne,kasu Timor LoroSae (Leste) oras ne dadaun halo serbisu,hahu husi «Presaun Domicilirio» ba Eis-Ministro do Interior, Rogerio Lobato no «Termo Identidade e Residência» ba Eis-PM,Mari Alkatiri.
TPI/ICC iha kompetencia hodi fo tulun iha termos «Materias i humanos» ba sistema judicial nasional hodi halao serbisu.
Se waihira Tribunal Dili la julga sira nebe maka envolve iha krimis sira nebe maka halao iha fulan Abril no Maio Laran bele sai hanesan teste ba ida ba sistema judicial Timor nian, tamba sistema judicial iha rai nebe demokratiku labele obedece ba poder politika ninia interese.
Hanesan hakerek iha STL konaba envolvimento Eis-PM Mari Alkatiri nian iha EMA (Esquadrão da Morte de Alkatiri),se Tribunal Dili foti decisaun la koresponde ba nia nudar autores moral i material,neduni TPI/ICC ninia odamatan nakloke hela (STL,03/8). Tamba harii TPI/ICC ne hanesan mosu figura foun ida nebe sai hanesan komplementar ba jurisdisaun penal Nacional no bele mos julga ba sira ema ida-idak ka «Pesoas singular».
Sekjen PBB/ONU harii team investigasaun Internasional ho ninia serbisu maka buka oinsa “hetan responsabilidades ba kriminal nebe maka afekta Timor LoroSae iha fulan Abril no Maio Laran”. Investigasaun ne ninia objektivo saida?Se konfirma duni katak iha duni violasaun grave ba DH, krimes sira iha artigo 5º TPI/ICC nian no atentado kontra estado de direito!
1.a)J.Bacelar,Gouveia,(2004)”Direito Internacional e Estatuto doTribunal Penal Internacional”. Edi.Coimbra Editora.Coimbra.2004.
b) Constituição da República Democrático de Timor-Leste,Edição Missão de Ligação da Administração Transitória de Timor-Leste,Lisboa-Maio 2002.
2. Jornais,agências e Semanarios:
. Diário de Noticias (http://www.dn.pt)
. Pùblico (http://www.publico.clix.pt)
. Semanari Expresso (http://www.expresso.pt)
. Agência Lusa (http://www.lusa.pt)
3.Website e Blogos:
. http://forum-haksesuk.blogspot.com
.http://timorbanafatin.blogspot.com/2006/coup-from-rogerio-lobato-expresso.html
. http://www.ces.fe.uc.pt
4. TV: TV ABC ,programa “On Four Corners” ,loron 19/06/2006
5. Depoimentos,testamunya sira nian.
Publicada por FORUM HAKSESUK à(s) 3:50 da tarde